Ο **Πέτρος Αστράς** (γεν. Αθήνα 10 Νοεμβρίου 1959, ύψος 1,83 μ.) είναι Έλληνας παλαίμαχος πρώην διεθνής ποδοσφαιριστής και πρωταθλητής Γ΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στα επαγγελματικά πρωταθλήματα (18 πλήρεις χρονιές σε Α' έως και Γ' Εθνική) με τα χρώματα 10 διαφορετικών συλλόγων, συμπληρώνοντας **385** επίσημες συμμετοχές στις εθνικές κατηγορίες. Υπήρξε επίσης, διεθνής με την Εθνική Νέων. Έπαιξε ποδόσφαιρο (σε τακτική βάση) επί 22 συνεχόμενα έτη.

Βιογραφικό
----------

Ο Αστράς ξεκίνησε τη σταδιοδρομία του σε ηλικία 16 ετών από το εφηβικό τμήμα του Παναθηναϊκού, όπου και παρέμεινε μέχρι την περίοδο 1977-78. Στο διάστημα αυτό κλήθηκε στην Εθνική Νέων, ενώ το καλοκαίρι του 1977 κατέκτησε με την ομάδα του (μαζί με τους Δημ. Κλη, Ερμή Κουρόπουλο, Κώστα Κρασσώνη, Καϋμασίδη, Τρέντο κ.α.) παίζοντας ως βασικός γκολκίπερ, το Κύπελλο "EUROPA", η διοργάνωση του οποίου έγινε στην Πολωνία 

Το καλοκαίρι του 1979 και ενώ έχει μεσολαβήσει μια σεζόν του στη Δόξα Βύρωνα (Α΄ Ε.Π.Σ. Αθηνών) παραχωρήθηκε στο Φωστήρα, με τα χρώματα του οποίου αγωνίσθηκε στη Β΄Εθνική για τα επόμενα 2 χρόνια. Το 1981 μεταγράφεται στη Ρόδο και ντεμπουτάρει στο Επαγγελματικό Πρωτάθλημα της Α΄Εθνικής, λαμβάνοντας μέρος σε 4 επίσημους αγώνες πρωταθλήματος.

Το Δεκέμβριο του 1982 υπογράφει στη Νίκη Βόλου, στη Β΄Εθνική. Επόμενη ομάδα στη σταδιοδρομία του ήταν ο Αθηναϊκός Βύρωνα με τον οποίο αγωνίστηκε από το Δεκέμβριο του 1983 έως και το 1987-88, την πρώτη χρονιά στη Γ΄ και ακολούθως στη Β΄Εθνική. Από κει και πέρα, κάθε 1-2 έτη άλλαζε ομάδα, περνώντας διαδοχικά από Πιερικό (Β΄Εθνική), Παναργειακό (σε Β΄και Γ΄Εθνική, κατακτώντας τον τίτλο της στο Νότιο Όμιλο το 1990), Αναγέννηση Άρτας, Παναρκαδικό, Ολυμπιακό Βόλου (2 χρονιές) και Παναιγιάλειο (2 χρονιές), όπου έκλεισε την επαγγελματική αθλητική του πορεία, σε ηλικία σχεδόν 37 ετών. Από το Δεκέμβριο του 1997 (ήδη τότε, 38 ετών) και για τους επόμενους 6 μήνες αγωνίσθηκε στο περιφερειακό πρωτάθλημα, με τον Ευρώτα Έλους. Ο γιος του, Λευτέρης Αστράς, είναι επίσης τερματοφύλακας (αγωνίστηκε σε Τριφυλλιακό, Πανιώνιο, Απόλλωνα και στην Ισπανική Σαν Φερνάντο) και έχει προσκληθεί στη Μικτή ΕΠΣΑ.

Καριέρα
-------

| Χρονιές | Σύλλογος | Συμμετοχές | Γκολ | Κατηγορία |
| --- | --- | --- | --- | --- |
| ως 1977-78 | Ελλάδα Παναθηναϊκός (έφηβοι) | ; |  | Εφήβων |
| 1978-79 | Ελλάδα Δόξα Βύρωνα | 38 | 0 | Α΄ ΕΠΣΑ |
| 1979-80 | Ελλάδα Φωστήρας Ταύρου | 22 | 0 | Β΄ Εθνική |
| 1980-81 | Ελλάδα Φωστήρας Ταύρου | 35 | 0 | Β΄ Εθνική |
| 1981-82 | Ελλάδα Α.Σ. Ρόδος | 2 | 0 | Α΄ Εθνική |
| 1982-83 (α΄) | Ελλάδα Α.Σ. Ρόδος | 2 | 0 | Α΄ Εθνική |
| 1982-83 (β΄) & 1983-84 (α΄) | Ελλάδα Νίκη Βόλου | 24 | 0 | Β΄ Εθνική |
| 1983-84 (β΄) | Ελλάδα Α.Σ. Αθηναϊκός | 4 | 0 | Γ΄ Εθνική |
| 1984-85 | Ελλάδα Α.Σ. Αθηναϊκός | 24 | 0 | Β΄ Εθνική |
| 1985-86 | Ελλάδα Α.Σ. Αθηναϊκός | 23 | 0 | Β΄ Εθνική |
| 1986-87 | Ελλάδα Α.Σ. Αθηναϊκός | 9 | 0 | Β΄ Εθνική |
| 1987-88 | Ελλάδα Α.Σ. Αθηναϊκός | 30 | 0 | Β΄ Εθνική |
| 1988-89 | Ελλάδα Πιερικός | 24 | 0 | Β΄ Εθνική |
| 1989-90 | Ελλάδα Α.Π.Ο. Παναργειακός | 37 | 0 | Γ΄ Εθνική |
| 1990-91 | Ελλάδα Α.Π.Ο. Παναργειακός | 13 | 0 | Β΄ Εθνική |
| 1991-92 | Ελλάδα Αναγέννηση Άρτας | 23 | 0 | Γ΄ Εθνική |
| 1992-93 | Ελλάδα Παναρκαδικός | 33 | 0 | Γ΄ Εθνική |
| 1993-94 | Ελλάδα Ολυμπιακός Βόλου | 12 | 0 | Β΄ Εθνική |
| 1994-95 | Ελλάδα Ολυμπιακός Βόλου | 33 | 0 | Γ΄ Εθνική |
| 1995-96 | Ελλάδα Παναιγιάλειος | 18 | 0 | Γ΄ Εθνική |
| 1996-97 | Ελλάδα Παναιγιάλειος | 17 | 0 | Γ΄ Εθνική |
| 1997-98 (β) | Ελλάδα Ευρώτας Έλους | 12 | 0 | Δ΄ Εθνική |
| Χρονιές | Εθνικές ομάδες | Συμμετοχές | Γκολ |
| 1976 | Ελλάδα Εθνική Νέων |  |  |
|

Παραπομπές
----------

1. ↑  Φύλλο "Αθλητικής Ηχούς", της 22 Ιουνίου 1976[*νεκρός σύνδεσμος*]
2. ↑  Φύλλο "Αθλητικής Ηχούς", της 16 Ιουνίου 1977[*νεκρός σύνδεσμος*]

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)